burgasdotpro/wikipedia huggingface dataset:
Ioannina

Ioannina (gr. "Ιωάννινα"-Ionnina alebo ľudovo "Γιάννενα" - Jannena, historicky: Janina) je mesto v Grécku, hlavné a najväčšie mesto kraja Epirus. Žije tu 120 000 obyvateľov. Leží pri jazere Pamovitida, osídlený je aj jazerný ostrov, ktorý sa nazýva "Nisi (Ostrov)" a je to jediný nepomenovaný grécky ostrov. Mesto je známe výrobou syra feta a tradičným šperkárstvom, ktorým sa v minulosti venovalo miestne obyvateľstvo.
Dejiny.
Mesto založil v 6. storočí byzantský cisárom Justinián I. a bolo pomenované podľa svätého Jána Krstiteľa (gr. "Ioannis"), ktorého kláštor sa nachádzal v blízkosti mesta. Prvé meno Ioanniny však bolo "Evria". V 7. stor. mesto vyplienili Slovania, neskôr Bulhari a Normani. V 13. stor., po páde Byzancie patrila Ioannina do gréckeho štátu, Epirský despotát. Po Arte bola Ioannina druhým najdôležitejším mestom a usadilo sa tu veľa Grékov z Konštantinopolu, ktorí ušli pred európskou nadvládou, medzi nimi aj mnohé aristokratické rodiny. V 14. stor. sa opäť dostáva pod obnovenú Byzanciu, neskôr pod krátku nadvládu Srbov a Benátskej republiky, v roku 1430 Ioanninu dobyli Osmanskí Turci. Turci vyhnali Grékov z centra mesta, tí následne vytvorili nové časti v okolí. V centre sa usadili Turci a Židia. Z Ioanniny sa stalo najdôležitejšie mesto Epiru. Počas tureckej nadvlády bola Ioannina dôležitým obchodným mestom, miestni grécki podnikatelia obchodovali s celou Európu, hlavne s Talianskom. Podnikatelia boli zároveň filantropi a pomáhali udržiavať grécku identitu, stavali kostoly a školy a grécke spolky v zahraničí, hlavne vo Viedni a Trieste. Ioannina bola po Solúne druhým najvyspelejším gréckym mestom v Grécku. Najslávnejšiu školu tu postavili miestni podnikatelia, bratia Zosimasovci. Významným vzdelancom tých čias bol Neofytos Dukas. Od roku 1789 bola Ioannina hlavným mestom uzurpátora Ali pašu z Tepeleny, ktorý ovládol veľkú časť Albánska a Grécka. Ioannina nebola oslobodená a nestala sa súčasťou novovzniknutého Grécka. Gréci mesto oslobodili až v roku 1913. V roku 1923 sa konala grécko-turecká výmena obyvateľov, všetci miestni Turci odišli do Turecka, z Turecka sem prišli niekoľkí Maloázijskí Gréci. Veľa obyvateľov okolitých dedín sa počas 20. stor. presídlilo do Ioanniny, časť obyvateľstva tvoria aj Arumuni, ktorí sa tu usadili z blízkych dedín pohoria Pindos.
Severokaukazský federálny okruh

Severokaukazský federálny okruh () je jeden z ôsmich federálnych okruhov Ruska. Nachádza sa v juhozápadnej časti Ruska, na severe Kaukazu. Má rozlohu a žije tu 9 254 940 obyvateľov (2002). 
Spomedzi federálnych okruhov je najmladší, vznikol odčlenením z Južného federálneho okruhu na základe Výnosu prezidenta Ruskej federácie Dmitrija Medvedeva od 19. januára 2010.
Administratívne členenie okruhu.
Do Severokaukazského federálneho okruhu patria nasledovné subjekty Ruskej federácie:
Hlavným mestom Severokaukazského federálneho okruhu je mesto Piatigorsk (), aj keď nie je ani najväčším mestom, ani hlavným mestom federálneho subjektu. Dočasne je sídlom hlavy oblasti (Splnomocnenca prezidenta) mesto Jessentuki () (stav k 04.03.2011).
Samsung Galaxy Tab

Galaxy Tab je mobilné zariadenie firmy Samsung, ktoré kombinuje tablet PC (založené na operačnom systéme Android) a mobilný telefón. Prvýkrát bol predstavený 2. septembra 2010 na IFA v Berlíne. 
Samsung u neho vychádzal zo svojho mobilného telefónu Galaxy S. Galaxy Tab je určený pre spojenie funkcií PDA, mobilného telefónu, internetového prehliadača, čítačky kníh a prehrávača hudby a videí (s podporou Flashu a všetkých bežných video kodekov). U vstavaných aplikácií Samsung úzko spolupracoval s Google a integroval všetky jeho hlavné služby do tohto modelu. 
Recenzie.
Recenzie Galaxy Tab takmer bez výnimky porovnávajú s Apple iPad a zhodujú sa na tom, že má potenciál vystúpiť z radu jeho plagiátov a konkurovať mu, však, dodávajú, že bude záležať na cene a softvérovej podpore (na rozdiel od iTunes u iPadu bude mať Galaxy Tab základňu na Android Market). 
Uvedenie na trh.
Dátum uvedenia na trh bude ešte len oznámené, podľa rôznych zdrojov by to mohlo byť v druhej polovici septembra 2010 v Európe. 1. novembra v Spojenom kráľovstve (za 599,99 £) a v priebehu posledného štvrťroka v USA. Hoci cena bude ešte len určená, hovorí sa o tom, že model s 16 GiB RAM sa bude predávať za 699 € as 32 GiB potom za 799 €.
Windows Mobile

Windows Mobile bol operačný systém firmy Microsoft, ktorý je založený na Windows CE. Je určený pre mobilné zariadenia (PDA, smartphony a zariadenia portable media center). Používa vzhľad odvodený od klasických Microsoft Windows a malú podmnožinu ich Win32 API, ale obsahuje úplne iné hybridné jadro. 
Základné vlastnosti Windows Mobile.
Windows Mobile má vo väčšine verzií tieto črty:
Keprník

Keprník () je štvrtým najvyšším vrchom Hrubého Jeseníka a najvyšší v geomorfologickom podcelku Keprnická hornatina. 
Geológia.
Vrch je budovaný rulou a svorom. Vrcholová plošina Keprníka má podobu kryoplanačnej terasy (lavicovité stupne zložené z plošiny a zrázu). 
Vodstvo.
Vrcholom prechádza hlavné európske rozvodie medzi Baltským a Čiernym morom. Rudohorský a Keprnický potok odvádzajú vodu do Odry a Baltského mora, rieka Branná do Čierneho mora.
Ochrana prírody.
Keprník je súčásťou CHKO Jeseníky a NPR Šerák-Keprník.
Turistika.
Cez Keprník vedie hlavná jesenická hrebeňovka, najľahšie prístupný je z Ramzovského sedla, Ostružnej, Brannej a Červenohorského sedla. 
Hôľnatý vrchol ponúka kruhový rozhľad na Jeseníky a pri dobrej viditeľnosti i na Králický Sněžník, Krkonoše a Beskydy, výnimočne i na Malú Fatru a Vysoké Tatry.
Nummulitidae

Nummulitidae (po latinsky), po slovensky bežne nazývané numulity, je (sčasti vyhynutá) čeľaď veľkých dierkavcov (veľkých foraminifer). 
Vytvárali si vápnité schránky diskovitého tvaru tvorené menšími komôrkami. Veľkosť ich schránok bežne dosahovala 5-10 cm. Boli to morské bentické živočíchy. Sú známe zo sedimentov spodných treťohôr, hlavne z eocénu.
Systém.
Taxón (čeľaď/rad) sa člení na rody:
Názov.
Latinský názov je odvodený od názvu najznámejšieho rodu - "Nummulites". Tento je zas odvodený od ich tvaru - doslova znamená malá minca. Rod "Nummulites" definoval v roku 1801 Lamarck.
Charakteristika.
Schránky bývajú involútne, poloinvolútne a evolútne, tvorené kalcitom. Tvarom pripomínajú mince. Výrazný je ich pohlavný dimorfizmus. Dosahovali veľkosť až 15-16 cm. Obývali sublitorálne prostredie teplých morí. Sú radené k pohyblivému (vagilnému) bentosu. Majú horninotvorný význam, často tvoria veľké akumulácie vápencov. Z vápencov tvorených numulitmi je postavená napríklad aj veľká Cheopsova pyramída.
Omeisaurus

Omeisaurus bol veľký bylinožravý sauropód, ktorý sa vyskytoval v období vrchnej kriedy na území dnešnej Číny.
Opis.
Omeisaurus mal krk dlhý približne 9 metrov, malú klinovitú hlavu a pri chôdzi bol nepatrne nachýlený dopredu s bedrami položenými vyššie ako ramená. Chvost mal relatívne krátky, hoci stále mohutný a mohol byť zakončený kyjom, aj keď to nemusel byť znak všetkých druhov. Tak ako všetky sauropódy, ani rod Omeisaurus nevláčil chvost po zemi. Namiesto toho ho pravdepodobne niesol vodorovne a využíval ako protiváhu alebo dokonca ako zbraň pri odháňaní dravcov. Všeobecne sa uvádza, že dorastal do dĺžky 10 až 15 metrov, pri výške asi 4 metrov a hmotnosti zhruba 4 ton.
Meno.
Pomenovaný je podľa vrchu E-mej-šan v čínskej provincii S’-čchuan.
Jesenická oblast

Jesenická oblast (iné názvy: Jesenická podsoustava, Východosudetská oblast, Východní Sudety, po slovensky aj Východné Sudety; ; ; ) je geomorfologická oblasť nachádzajúca sa na pomedzí poľského a českého Sliezska, východných Čiech a severnej Moravy. 
Na západe pri obci Heřmanice nadväzuje na Orlickú oblasť (Mladkovské sedlo "(Przelęcz Międzyleska)," rovnako ako celá Kladská kotlina, ešte patrí do Orlickej oblasti), na severe prechádza do Krkonošsko-jesenického podhoria "(Przedgórze Sudeckie)," na severovýchode sa dotýka Sliezskej nížiny, na juhovýchode ju Moravské úvaly (Vonkajšie karpatské zníženiny) oddeľujú od Karpát. Na juhu leží Brněnská vrchovina, ktorá patrí do Českomoravskej subprovincie.
Najvyšším vrcholom je Praděd (). Na časti pohoria je vyhlásená CHKO Jeseníky s rozlohou , ktorá zahŕňa 11 maloplošných chránených území. 
Členenie.
Jesenická oblast sa delí na následujúce celky:
Kids

Kids môže byť
Velká Niva

Velká Niva je národná prírodná rezervácia ev. č. 1149 neďaleko mesta Volary v okrese Prachatice. Oblasť spravuje Správa NP Šumava a CHKO Šumava.
Predmetom ochrany je rozľahlé nivné rašelinisko s prirodzenými lesnými porastami tvorenými najmä podmáčanými rašelinnými smrečinami a blatkovými bôrmi s výskytom vzácnych a ohrozených druhov živočíchov a rastlín, vrátane biotopu a populácie borovice barinnej "(tiež Borovica blatka)"; typy prírodných stanovíšť a druhy, pre ktoré bola iným právnym predpisom vyhlásená EVL Šumava a ktoré sa nachádzajú na území NPR.
Šerák

Šerák je významný vrchol v Hrubom Jeseníku v Česku. 
Poloha.
Šerák sa nachádza v Hrubom Jeseníku, v geomorfologickom podcelku Keprnická hornatina, na historickej hranici Moravy a Českého Sliezska. Turisticky atraktívne miesto sprístupňuje lanovka z Ramzovského sedla a "Chata Jiřího" na vrchole. Vrch je súčasťou CHKO Jeseníky a NPR Šerák-Keprník. Vrcholom prechádza hlavné európske rozvodie medzi Baltským a Čiernym morom. 
Rázsochy s vrcholom Šeráka tvoria severné zakončenie hlavného jesenického hrebeňa. Na západe klesajú svahy cez Mračnou horu do Ramzovského sedla, ktoré oddeľuje Hrubý Jeseník od Rychlebských hôr. Na juhu pokračuje hlavný hrebeň Keprníkom k Červenohorskému sedlu.
Ramzovské sedlo

Ramzovské sedlo () je horské sedlo v Hrubom Jeseníku, na hranici Moravy a Českého Sliezska. 
Poloha.
Sedlo sa nachádza v západnej časti pohoria, na ceste II/369 i železničnej trati, spájajúcej mestá Hanušovice a Jeseník a oddeľuje podcelok Hrubého Jeseníka Keprnická hornatina a Rychlebské hory. Rozkladá sa medzi vrchmi Šerák a Smrk a je strediskom letnej i zimnej turistiky. 
Turizmus.
Zo sedla premáva sedačková lanovka na vrchol Šeráku. V Ramzovském sedle sa nachádza lyžiarske stredisko.
Prístup.
Ramzovské sedlo je prístupné cestou i železnicou od Hanušovic alebo Jeseníka.
Pinacosaurus

Pinacosaurus bol rod bylinožravého ankylosaura, ktorý žil v období vrchnej kriedy (asi pred 80 až 75 miliónmi rokov) na území dnešnej Číny a Mongolska. Prvé fosílie tohto dinosaura boli nájedné už v roku 1923.
Opis.
Pinacosaurus bol ľahko stavaný, stredne veľký ankylosaurid, ktorý dosahoval zhruba 5 m na dĺžku a vážil približne 1,5 t. Podobne ako všetky ankylosaury, vyznačuje sa malou no pomerne širokou hlavou, kostnými platňami pokrývajúcimi celé jeho telo a kosteným kyjom na konci chvosta, ktorý mu slúžil ako účinná obranná zbraň proti nebezpečným predátorom (napr. Tarbosaurus). Prednú časť papule mal bezzubú a vybiehala do rohovinového zobáka, zatiaľ čo v zadnej časti čeľustí boli zuby v tvare listov. Na rozdiel od iných ankylosaurov, mal u každej nosnej dierky ďalších 2 až 5 otvorov, ktorých funkcia nebola doteraz uspokojivo vysvetlená.
Keprnická hornatina

Keprnická hornatina je geomorfologický podcelok Hrubého Jeseníka, pohoria na rozmedzí Moravy a Českého Sliezska. Najvyšším vrcholom je Keprník ().
Poloha.
Leží v severozápadnej časti pohoria a od Pradědskej hornatiny ho oddeľuje Červenohorské sedlo a od Rychlebských hôr Ramzovské sedlo.
Funk rock

Funk rock alebo funk-rock je hudobný žáner, ktorý spája prvky funku a rocku. Prvé funkrockové skladby sa objavili koncom 60. rokov a pokračovali v 70-tych rokoch od skupín ako The Jimi Hendrix Experience (posledné dva albumy), Eric Burdon and War, Parliament-Funkadelic, Betty Davis a Mother's Finest. V 90. rokoch tento žáner oživili Prince, Rage Against the Machine či Faith No More.
Charakteristika.
Funk rock je spojenie funku a rocku. V tomto žánri môže byť použitých veľa nástrojov, ale celkový zvuk je definovaný basovou gitarou, bicími údermi s elektrickou gitarou. Rytmy basovej gitary a bicích sú ovplyvnené funkom, ale s väčšou intenzitou, kým gitara môže mať funkový alebo rockový vplyv, zvyčajne so skreslením.
Kaukazské jazyky

Kaukazské jazyky (iné názvy: iberokaukazské jazyky, zastarano: paleokaukazské jazyky, starokaukazské jazyky, jafetické jazyky Kaukazu) sú skupina jazykov, ktorou sa hovorí v určitých oblastiach Kaukazu. 
Je sporné, či ide o jazykovú rodinu alebo len jazykový zväz. U autorov, ktorí pochybujú o tom, že kaukazské jazyky tvoria jednu jazykovú rodinu, sa namiesto jazykovej rodiny kaukazské jazyky uvádzajú tri nižšie uvedené vetvy kaukazských jazykov ako samostatné jazykové rodiny. Ďalšou možnosťou - dnes pomerne rozšírenou - je považovať za jazykovú rodinu iba severokaukazské jazyky a kartvelské jazyky považovať za druhú, samostatnú jazykovú rodinu.
Členenie.
Kaukazské jazyky:
Existenciu zoskupenia "severokaukazské jazyky" neuznávajú všetci autori, t.j. uznávajú len tri samostatné vetvy (abcházsko-adygské, nachsko-dagestanské a kartvelské jazyky).
Za úzko príbuzné s kaukazskými jazykmi resp. ich priamu súčasť sa niekedy považuje aj vymretá chattijčina a/alebo churritsko-urartské jazyky. Niektorí autori zas zastávajú názor, že (len) nachsko-dagestanské jazyky tvoria spolu s churritsko-urartskými jazykmi spoločnú jazykovú rodinu, nazývanú niekedy alarodské jazyky. Tieto alarodské jazyky môzu byť aj zakomponované do (severo)kaukazských jazykov, napr. podľa Nikolajev a Starostin 1994 sa severokaukazské jazyky delia takto:
Pradědská hornatina

Pradědská hornatina je geomorfologický podcelok Hrubého Jeseníka, pohoria na rozmedzí Moravy a Českého Sliezska. Tvorí jeho centrálnu časť a najvyšším vrcholom je Praděd ().
Poloha.
Leží v južnej časti Hrubého Jeseníka a od severozápadne situovanej Keprnickej hornatiny ho oddeľuje Červenohorské sedlo. Severovýchodne položenú Medvědskú hornatinu oddeľuje sedlo Vidly () a južne položenú Hraběšickú vrchovinu sedlo Skřítek ().
Vrcholy.
Od Červenohorského sedla po sedlo Skřítek sa tiahne úzky hlavný hrebeň s vrcholmi:
K západu vybieha mohutná rázsocha Mravenečníka () a vrchu Dlouhé stráně () s hornou nádržou rovnomennej prečerpávacej elektrárne.
Turistika.
Hlavný hrebeň od Petrových kamenů po Pec je najkrajšou časťou Hrubého Jeseníka a prechádza ním červená trasa zo sedla Skřítek na Červenohorské sedlo. V Pradědskej hornatine je niekoľko chát, poskytujúcich občerstvenie a ubytovanie: Švýcárna, reštaurácia na vrchole Praděda, Kurzovní chata, Chata Barborka a Ovčárna.
Adygejčina

Adygejčina () (iné názvy: adygčina, západná čerkeština, dolnoadygejčina, dolná čerkeština, čerkeština) je jazyk zo severozápadnej vetvy kaukazských jazykov. Typologicky sa adygejčina zaraďuje medzi aglutinačné jazyky, využívajúce v tvarosloví a gramatike hojnosť predpôn a prípon.
Spisovný jazyk je založený na temirgojevskom nárečí.
Rozšírenie.
Adygejčinou ako rodným jazykom hovorí približne 300 000 osôb, z toho cca 130 000 osôb na pôvodnom území v Adygejskej republike a v Krasnodarskom kraji, ktoré sú dnes súčasťou územia Ruska. Ďalšie skupiny Adygejcov sú rozptýlené na území Austrálie, Egypta, Francúzska, Nemecka, Izraela, Iraku, Jordánska, Severného Macedónska, Holandska, USA a Turecka, kde sa nachádza najväčšia diaspóra Adygejcov žijúcich mimo územia Ruska.
Písmo.
Písaná podoba adygejčiny sa začala rozvíjať až po Veľkej októbrovej revolúcii. Do roku 1927 sa na zápis adygejčiny používalo prispôsobené arabské písmo, ktoré bolo následne nahradené latinkou. Od roku 1938 sa adygejčina píše upravenou azbukou.
Adygejčina, ako aj ostatné kaukazské jazyky, je bohatá na spoluhlásky a ich zhluky, naopak je chudobná na samohlásky.
Dnešná adygejská abeceda a názvy písmen:
Gramatika.
Podstatné meno rozlišuje 4. pády (nominatív, genitív, akuzatív a ergatív), privlastnenie, príslušnosť k niečomu a v jednotnom čísle, určité a neurčité skloňovanie.
K slovesu sa pripisujú afixy osoby (podmetu a predmetu), čísla, času, spôsobu, príslušnosti k podmetu, afixy vyjadrujúce okrem iného vynútenosť, možnosť a vzájomnosť deja a zvratnosť, ďalej predpony miestne, smerové a iné. Tým vzniká zložitý zložený slovesný celok, ktorý je v mnohých prípadoch samostatnou vetou. Prechodné slovesá majú ergatívne väzby.
Florenville

Florenville je belgické mesto vo Valónskom regióne v provincii Luxembourg. 
Obyvateľstvo.
Mesto má približne 5 428 obyvateľov (2010).
Mestské časti.
Od 1. januára 1977 mesto Florenville pozostáva z týchto častí (bývalých obcí):
Medvědská hornatina

Medvědská hornatina je geomorfologický podcelok Hrubého Jeseníka, pohoria na rozmedzí Moravy a Českého Sliezska. Tvorí jeho severovýchodnú časť a najvyšším vrcholom je Medvědí vrch ().
Poloha.
Leží v severovýchodnej časti Hrubého Jeseníka a od Pradědskej hornatiny ju oddeľuje sedlo Vidly. Severne situovanú Zlatohorskú vrchovinu oddeľuje sedlo Rejvíz. 
Vrcholy.
Je plochšia, bez nápadného hrebeňa a najvyššími vrcholmi sú Medvědí vrch (), Jelení loučky () a Orlík ().
Turistika.
Medvědská hornatina patrí k najmenej navštevovaným častiam Hrubého Jeseníka. Východiskovými miestami pre turistiku sú mestá Jeseník a Vrbno pod Pradědem a sedlá Vidly a Rejvíz. Naprieč pohorím vedú dve hlavné trasy - zelená turistická trasa z Vrbna pod Pradědem do Jeseníku a žltá turistická trasa zo sedla Vidly do sedla Rejvíz, ktoré sa križujú pri vrchole Orlík.
Čerkeština

Čerkeština alebo čerkeské jazyky môže byť:
Čerkeština môže byť aj:
Milan Hlavsa

Milan "Mejla" Hlavsa (* 6. marec 1951, Praha – † 5. január 2001, Praha) bol český hudobník – basgitarista, skladateľ, významný predstaviteľ undergroundu, disident, zakladateľ a do svojej smrti líder skupiny The Plastic People of the Universe.
Rohová pracovňa

Rohová kancelária je kancelária umiestnená v rohu budovy. Rohové kancelárie sú žiadané, pretože majú okná na dvoch vonkajších stenách, na rozdiel od typickej kancelárie iba s jedným oknom, alebo vôbec žiadnymi oknami. (Všimnite si, že kancelárie na rohu budovy, ale bez okien, sa nepovažujú za "rohové kancelárie.") Rohové kancelárie sú zvyčajne prideľované väčšinou vrcholovým manažérom, presnejšie zamestnancom na top manažérskych pozíciách, napríklad ako výkonný riaditeľ (CEO), finančný riaditeľ (CFO), prevádzkový riaditeľ (COO), marketingový riaditeľ (CMO), riaditeľ informatiky (CIO), generálny riaditeľ (GC) a riaditeľ ľudských zdrojov. V organizáciách, ktoré túto možnosť nevyužívajú vo firemnej hierarchii, ako sú právne firmy a politické strany, rohová kancelária všeobecne zodpovedá najvýznamnejším partnerom alebo úradníkom, ktorí sa zaoberajú korporátnym vládnutím (corporate governance).
Over My Shoulder

„Over My Shoulder“ je skladba od skupiny Mike + the Mechanics. Bola vydaná začiatkom roku 1995 ako prvý singel z ich albumu "Beggar on a Beach of Gold". Bol najúspešnejším singlom albumu a dosiahol 12. miesto v rebríčku UK Singles Chart.
The Rockafeller Skank

„The Rockafeller Skank“ je skladba anglického big beatového hudobníka a DJa Fatboya Slima. Bola vydaná ako singel z jeho druhého štúdiového albumu "You’ve Come a Long Way, Baby" (1998).
Singel dosiahol v júni 1998 6. miesto v rebríčku UK Singles Chart a je tiež druhým, ktorý sa dostal (po singli „Praise You“) do rebríčka Billboard Hot 100, kde obsadil 72. miesto.
Prvky.
Skladba obsahuje opakujúcu sa linku "Right about now, the funk soul brother / Check it out now, the funk soul brother", ktorá je remixovaným vokálnym prvkom rapera Lord Finesse v skladbe „Vinyl Dog Vibe“, pričom v origináli je text "Check it out right about now, it's no other than the funk soul brother, the Lord Finesse".
Skladba tiež obsahuje ďalšie štyri prvky, vrátane prvkov zo skladby „Sliced Tomatoes“ od skupiny Just Brothers, prvkov zo skladby „I Fought the Law“ od Bobbyho Fullera a prvkov zo skladby „Beat Girl“ od Johna Barryho a jeho orchestru. tiež bola použitá gitarová linka zo skladby „Peter Gunn“ od Art of Noise v spolupráci s Duane Eddym.
Zoznam skladieb.
Poznámka: Niektoré európske krajiny nemali albumovú verziu skladby (číslo 2)
Štúdio tanca

Štúdio tanca je profesionálny tanečný súbor pôsobiaci v Banskej Bystrici. Štúdio tanca "„približuje publiku súčasný tanec a filozofiu moderného tanečného divadla“". V roku 2013 divadlo oslávilo 15 rokov existencie. Zriaďovateľom organizácie je Banskobystrický samosprávny kraj. Riaditeľkou je od januára 1998 Zuzana Ďuricová Hájková.
Projekty divadla.
V repertoári má viac než tridsať tanečných predstavení. Svoje predstavenia uvádza v Banskej Bystrici, na Slovensku aj v zahraničí. Štúdio tanca je organizátorom festivalu moderného tanca "Štyri(+1) dni tanca pre Vás", jeho 9. ročník prebehne v priestoroch divadla v októbri 2011. Súbor ponúka aj tanečné workshopy a iné podujatia spojené s tancom. Po dvojročnej príprave Štúdio tanca koncom marca 2011 otvorilo nové priestory v budove bývalého SOU stavebného na Kačici. Pri tejto príležitosti organizuje festival "PoOtvárame". Doteraz súbor pôsobil z priestorov Domu kultúry na Námestí slobody.
Financovanie 2015.
V strede júla 2015 sa divadlo dozvedelo, že predseda Banskobystrického kraja Marian Kotleba, ako zriaďovateľ nepodpísal prijatie grantu od Ministerstva kultúry vo výške 20 000 €. Jediné oficiálne vyjadrenie od župného úradu pre RTVS znelo: "„Podpísanie, respektíve nepodpísanie dotačných zmlúv je v plnej kompetencii Mariana Kotlebu. Pri posudzovaní hodnotí nielen finančné, ale aj morálne aspekty predkladaných projektov.“" Štúdio tanca bolo nútené zrušiť 11. ročník medzinárodného tanečného festivalu Dni tanca, podľa vyjadrenia súboru je "„bytostne ohrozená aj samotná prevádzka divadla“".
Motor s valcami do V

Motor s valcami do V môže byť:
Fučík

Fučík:
Boubínský prales

Boubínský prales je národná prírodná rezervácia evidenčné číslo 24. Nachádza sa neďaleko obcí Včelná pod Boubínem a Horní Vltavice, okres Prachatice. Správa NPR CHKO Šumava. Celková plocha uvádzaná na oficiálnej stránke pralesa je , na Ústrednom zozname ochrany prírody je uvádzaná rozloha . Predmetom ochrany je bukovo-smrekový porast s javorom.
Dejiny.
Boubínský prales bol chráneným územím vyhlásený v roku 1858 a je treťou najstaršou českou prírodnou rezerváciou (po Žofínskom pralese a Hojnej Vode). Hlavnú zásluhu na jeho ochrane mal Josef John - vtedajší lesmajster vimperských lesov schwarzenberského panstva. V roku 1933 prevzal boubínské lesy štát a potvrdil ochranu pralesa vyhlásením Štátnej prírodnej rezervácie Boubínský prales. 
V minulosti býval prales hojne navštevovaným miestom. Najmä jeho najstaršia časť, ktorá leží pri Kaplickom potoku. V dobe, kedy bolo vykonané nové vyhlásenie SPR Boubínský prales (1958), prechádzalo po trase k Boubínskému jazierku a ku Kráľovi smrekov viac než sto tisíc návštevníkov ročne. To sa samozrejme odrazilo na okolitej prírode. V roku 1963 preto bolo jadro Boubínského pralesa (o rozlohe ) oplotené a návštevnosť obmedzená na určitú trasu v sprievode sprievodcu, v roku 1979 potom bolo toto jadro pre verejnosť uzavreté celkom.
Vegetácia.
Porast tvoria najmä smreky, ale tiež jedľa, brest a javor.
Raritou Boubínského pralesa bol Kráľ smrekov. Dosiahol „vek“ 440 rokov, výšku a priemer okolo . Bol zničený pri víchrici, ktorá oblasť postihla v roku 1970. Vek okolo 400 rokov však majú tiež ďalšie rozložité stromy v Boubínskom pralese. Spadnuté stromy sa nechávajú ležať, a okolo nich vyrastá ďalší nový porast.
Náučný chodník.
Náučný chodník má necelé štyri kilometre a nachádza sa na ňom celkom osem zastávkových miest. Začína pri Boubínskom jazierku, potom vedie po vyznačených cestách. Jedno zo stanovísk návštevníkov zavedie k pozostatkom už zmieneného Kráľa smrekov. Chodník ďalej pokračuje po Lubenckej ceste. Jednotlivé zastávkové miesta informujú o kvetene a drevinách pralesa i celej Šumavy, o vtáctve i zvieratách, ktoré tu žijú. 
Je možné prechádzať i ďalším územím Boubína - napríklad z Kubovej Hute vedie modrá turistická značka k Johnovmu kameňu, ktorý nesie meno iniciátora založenia rezervácie. Okolo Boubínského jazierka je značená trasa do Zátone, kde je okrem iného železničná stanica. V Idinej píle je informačné stredisko, kde je možné získať informácie o Boubínskom pralese.
Kráľ smrekov (Boubín)

Kráľ smrekov bol najväčší zo smrekov v národnej prírodnej rezervácii Boubínský prales na západnom svahu hory Boubín. Približne 440 ročný smrek obyčajný ("Picea abies") stál v , mal meraný obvod kmeňa 508 cm pri priemere 162 cm, výšku 57,6 m a objem necelých 30 m³, v špici koruny bol vychýlený od osi o 11 metrov. V starobe bol strom napadnutý podpňovkou a vyhnitý, hniloba bola príčinou rozšírenia kmeňa pri päte. Prvé živé vetvy rástli vo výške 25 m, najdlhšie 6,5m až vo výške 39 m.
K populárnemu stromu viedol chodník, nápor turistov na koreňový systém sa však podpísal na stabilite stromu. Smrek uschol v roku 1969 a 4. decembra 1970 padol pri víchrici. Pri páde sa vrchol prelomil na tri časti. Pád Kráľa smrekov prispel k uzatvoreniu jadra pralesa pred verejnosťou. 
Pozostatky velikána je možné vidieť na náučnom chodníku (samotný spadnutý rozkladajúci sa kmeň ale nie je z chodníka vidno), výrez je vystavený v informačnom stredisku Lesov ČR v Zátoni, výrez z výšky 12 m potom v loveckom zámčeku Ohrada pri Hlubokej nad Vltavou. Za života stromu boli odobraté vrúble a rastie tak niekoľko desiatok jeho potomkov.
V susedstve vývratu Kráľa rástol Nástupca kráľa smrekov.
Nástupca kráľa smrekov

Nástupca kráľa je najväčší zo smrekov v národnej prírodnej rezervácii Boubínský prales na západnom svahu hory Boubín. Nástupca stojí v susedstve vývratu Kráľa smrekov, obvod jeho kmeňa meria 452 cm a koruna stromu dosahuje do výšky 57 m (meranie 1981). Jeho vek je odhadovaný na 400 rokov, jeho rozmery sú menšie než mal v porovnateľnom veku jeho starší sused. V roku 2004 Nástupca vyschol po napadnutí kôrovcom.
Krížový smrek

Krížový smrek alebo tiež Kreuzfichte bol tretí najväčší smrek obyčajný ("Picea abies") na Šumave. Rástol na juhovýchodnom svahu hory Boubín pri Lukenskej ceste na križovatke línií rozdelujúcich historické polesia. Priemer jeho kmeňa meral v pňovej výške 174 cm, špička stromu dosahovala do výšky 57,7 m (meranie 1895) a spočítaný objem bol 37,14 m³. Smrek bol vyrúbaný v roku 1895, keď už bol niekoľko rokov suchý. Podľa letokruhov spočítaných pri výrube dožil sa 395 rokov.
Svoje meno získal podľa kríža, ktorý bol vytesaný do jeho kmeňa. Ten pripomínal rok 1832, kedy bol v blízkosti zastrelený člen tlupy pašerákov. Neďaleko smreku stával lovecký zámoček, ktorý dal postaviť Adolf Josef Schwarzenberg. Od zámčeku sa ráno rozchádzali poľovníci a cestu späť ukazovala práve koruna smreka, výrazne presahujúca okolitý les.
Pamätník.
V roku 1859 bol vedľa smreka postavený kamenný pamätník, na ktorého stranách sú nápisy Kellne (Včelná), Schattawa (Zátoň), Müllerschlag (Mlynářovice). Meno stromu je zaznamenané pod nápisom Kellne, pod nápisom Schattawa je uvedená nadmorská výška vo vtedajších stopách 3462 – tj. dnešných 1100 m n. m.
V roku 1946 bol pamätník návštevníkmi lesa rozváľaný (pravdepodobne pre nemecké nápisy). Roku 1948 ho lesáci opäť postavili, nemecký nápis prekryla vrstva cementu a bol vyrytý český názov "Křížový smrk". Zamestnanci polesia Boubín v roku 2000 vrátili pomníku pôvodnú podobu.
Vidlicový smrek

Vidlicový smrek bol obrovský smrek rastúci v ochrannom pásme národnej prírodnej rezervácie Boubínský prales. Dvojvrcholový smrek obyčajný (Picea abies), ktorý bol považovaný za najväčší horský smrek súčasnosti, vyschol v lete roku 2004 v odhadovanom veku 470 rokov. Meraný obvod kmeňa bol 452 cm, výška 57 m a objem bol vypočítaný cez 35 m³.
Funk metal

Funk metal je podžáner funk rocku, ktorý spája prvky heavy metalu a funku. Allmusic vyhlásil: „Funk metal sa objavil v polovici 80. rokov, kedy alternatívne skupiny ako Red Hot Chili Peppers, Faith No More, Mordred a Fishbone začali hrať akýsi hybrid s väčšou oporou vo funku ako v metale“. Skupina Faith No More je tiež popisovaná ako funkmetalová skupina, ktorá fušovala do rap metalu. Hudba skupiny Rage Against the Machine je zmesou funku a metalu, ktorá nielenže obsahuje rap, ale aj prvky punk rocku. Skupina Living Colour bola magazínom "Rolling Stone" označená za „priekopníkov Black-funk-metalu“.
Chadtov smrek

Tzv. Chadtov smrek bol mohutný smrek v boubínskom polesí pri Zátoni severozápadne od Volarov. Podľa letokruhov 462 rokov starý smrek obyčajný ("Picea abies") bol v roku 1882 vyrúbaný spolu s ďalším, zvaným Wunderfichte pre okresnú výstavu vo Vimperku. Pri výrube mal smrek výšku 57 m, obvod 327 cm pri priemere 104 cm a jeho objem bol 28 m³.
Nazvali ho podľa lesníka J. E. Chadta-Ševětínského, ktorý v okolí vyrastal a tiež spísal prvý zoznam pamätných stromov.
Your Time Has Come

„Your Time Has Come“ je druhý singel americkej hard rockovej skupiny Audioslave z ich druhého albumu "Out of Exile". Bol vydaný v roku 2005.
Skladba je uvedená na soundtracku hry "FlatOut 2".
Kritika.
Skladba „Your Time Has Come“ bola veľmi kritizovaná fanúšikmi skupiny Metallica, ktorí tvrdili, že hlavný gitarový riff je skopírovaný zo skladby „Bad Seed“ z albumu "ReLoad" z roku 1997. Rozdiel je ale v ladení; „Bad Seed“ je v ladení E-flat, kým „Your Time Has Come“ je v štandardnom ladení E. Skupina sa k tomu dodnes nevyjadrila.
Houffalize

Houffalize je belgické mesto vo Valónskom regióne v provincii Luxembourg. 
Obyvateľstvo.
Mesto má približne 4 988 obyvateľov (2010).
Mestské časti.
Od 1. januára 1977 mesto Houffalize pozostáva z týchto častí (bývalých obcí):
La Roche-en-Ardenne

La Roche-en-Ardenne je belgické mesto vo Valónskom regióne v provincii Luxembourg. Mesto je turistické centrum v Ardenách. 
Obyvateľstvo.
Mesto má približne 4 308 obyvateľov (2010).
Mestské časti.
Od 1. januára 1977 mesto La Roche-en-Ardenne pozostáva z týchto častí (bývalých obcí):
Marche-en-Famenne

Marche-en-Famenne je belgické mesto vo Valónskom regióne v provincii Luxembourg. 
Obyvateľstvo.
Mesto má približne 17 175 obyvateľov (2010).
Mestské časti.
Od 1. januára 1977 mesto Marche-en-Famenne pozostáva z týchto častí (bývalých obcí):
Neufchâteau (Belgicko)

Neufchâteau je belgické mesto vo Valónskom regióne v provincii Luxembourg. 
Obyvateľstvo.
Mesto má približne 7 019 obyvateľov (2010).
Mestské časti.
Od 1. januára 1977 mesto Neufchâteau pozostáva z týchto častí (bývalých obcí):
Saint-Hubert

Saint-Hubert je belgické mesto vo Valónskom regióne v provincii Luxembourg. Mesto je turistické centrom v Ardenách. 
Obyvateľstvo.
Mesto má približne 5 769 obyvateľov (2010).
Mestské časti.
Od 1. januára 1977 mesto Saint-Hubert pozostáva z týchto častí (bývalých obcí):
AutoHotkey

AutoHotkey je voľne šíriteľný program s otvoreným zdrojovým kódom určený pre systém Windows. 
Funkcie.
Program umožňuje:
Virton

Virton je belgické mesto vo Valónskom regióne v provincii Luxembourg. 
Obyvateľstvo.
Mesto má približne 11 426 obyvateľov (2010).
Mestské časti.
Od 1. januára 1977 mesto Virton pozostáva z týchto častí (bývalých obcí):
Rep metal

Rap metal je žáner kombinujúci prvky heavy metalu a rapu. Spája v sebe vokálne, a niekedy aj inštrumentálne prvky rapovania s heavy metalom. Rap metal býva často zamieňaný s rapcore. Najúspešnejšie skupiny, ktoré hrajú rap metal sú Rage Against the Machine, Limp Bizkit a Linkin Park.
História.
Pôvod rap metalu je v rap rocku, ktorý spája vokálne a inštrumentálne prvky hip-hopu a rocku. Korene rap metalu možno nájsť v hip-hopových skupinách ako napríklad Beastie Boys, Cypress Hill a Run–D.M.C., ktoré mali ako vzor metalové skladby, ale takisto v rockových skupinách ako 24-7 Spyz a Faith No More, ktoré miešali metalové a hip-hopové prvky. Skupina Rage Against the Machine zas kombinovala heavy metal s politicky orientovanými rapovými textami.
GNOME Calculator

Program Kalkulačka (alebo tiež GCalctool) je aplikácia integrovaná do prostredia GNOME, ktorá je určená na riešenie matematických výpočtov.
Pohľady.
Funkcie kalkulačky sú rozdelené podľa náročnosti a účelu použitia do niekoľkých režimov. K dispozícii sú tieto režimy:
Motorola Xoom

Motorola Xoom je na Androide založený tablet od Motoroly, ktorý bol predstavený na výstave CES 2011 5. januára 2011. Je to prvý tablet s operačným systémom Android 3.0 Honeycomb. Do predaja bol uvoľnený 24. februára 2011 spolu s troma ďalšími produktami: Motorola Atrix, Motorola Droid Bionic a Motorola Cliq 2.
CNET.com ocenil tento produkt cenou "Best of the CES" 2011.
Funkcie.
Xoom podporuje prehrávanie videa až do 1080p. Má dvojmegapixelovú prednú kameru pre videohovory cez Wi-Fi alebo mobilnú sieť a päťmegapixelovú zadnú kameru, ktorá umožňuje nahrať video do 720p. Zariadenie má širokouhlý displej s rozlíšením 1280×800 a 10,1 palcovou uhlopriečkou. Ďalej disponuje 3D grafickou akceleráciou a výstupom HDMI. Jeho súčasťou sú viaceré snímače ako gyroskop, magnetometer, akcelerometer a barometer. Xoom používa dvojjadrový procesor Nvidia Tegra 2 SoC. V januári 2011 bolo oznámené, že v predaji budú dva modely tabletu a to 3G+WiFi a WiFi, oba cez Verzion Wireless.
Freestylers

Freestylers (tiež známa ako Raw As Fuck či Raw As F**k) je anglická elektronická skupina, ktorá hrá väčšinou breakbeat. Nedávno do svojho štýlu včlenili prvky drumstepu, podobné so skupinou The Prodigy a ďalších umelcov. Skupina sa skladá z členov Matt Cantor (DJ), Aston Harvey (DJ), MC SirReal (DJ), Rich Budgen (gitara), Dave Budgen (basová gitara) a Clive Jenner (bicie). Skupina bola založená v roku 1996 a je známa pre svoj singel z roku 2004 „Push Up“, ktorý sa stal hitom v Európe.
Phúmiphon Adunjadét

Phúmiphon Adunjadét (iné prepisy: Pchúmipchón Adundét, Pchúmipchon Adundét, Phúmiphon Adundét, cudzojazyčné prepisy: Bhumib(h)ol Adulyadej, Phumiphon Adunlayadet/Adunyadet alebo Rám IX. alebo Ráma IX.; * 5. december 1927, Cambridge, Massachusetts, USA† 13. október 2016, Bangkok, Thajsko) bol thajský kráľ. Vládol od roku 1946 do roku 2016.
Dacentrurus

Dacentrurus bol jedným z najväčších známych stegosaurov, ktorý žil v období vrchnej jury (asi pred 154 až 150 miliónmi rokov). Jediný druh je Dacentrurus armatus. 
Opis.
Dacentrurus bol rovnako ako ostatní zástupcovia skupiny Stegosauria štvornohý bylinožravec s relatívne malou hlavou zakončenou rohovinovým zobákom. Predpokladá sa, že na dĺžku meral 6 až 10 m, najväčšia odhady sú aj cez 11 metrov, čo by z tohto rodu robilo najväčšieho stegosaurida vôbec. O obrích rozmeroch tohto tvora svedčí aj panvový pletenec, dlhý okolo 1,5 metra. Dacentrurus sa od Stegosaura príliš nelíšil. Najväčším rozdielom bolo to, že dacentrurus mal na rozdiel od Stegosaura na chrbte páry dlhých tŕňov.
Objav a druhy.
Je to možno historicky prvý objavený stegosaurid, už v roku 1875 ho opísal britský paleontológ Sir Richard Owen, nový druh od neho vtedy dostal názov Omosaurus.
Rozšírenie.
Pozostatky Dacentrura boli objavené hlavne v južnom Anglicku (grófstva Wiltshire a Dorset), Francúzsku, Španielsku a Portugalsku:
Šéfka (relácia)

Šéfka je televízna relácia slovenskej TV JOJ a českej Prima TV, ktorá sa vysielala v roku 2011. Ide o lokálnu adaptáciu amerického televízneho formátu "The Apprentice", v ktorej víťaz získa kontrakt na post manažéra. 
Súťažiaci sa uchádzali o pozíciu manažéra módnej značky "Nora Mojsejová Fashion".
Víťazom sa stal Michal Pilip.
Panoplosaurus

Panoplosaurus bol obrnený vtákopanvový dinosaurus z čeľade Nodosauridae. Žil v období vrchnej kriedy (pred približne 76 Ma) na území dnešnej Montany (USA) a Alberty v Kanade. Jeho jediným druhom je Panoplosaurus mirus.
Opis.
Panoplosaurus bol pomerne veľký ankylosaurus dorastajúci do dĺžky 5 až 7 metrov. K znakom tohto dinosaura patrí pomerne krátka no široká hlava a telo, ktoré mal chránené silným pancierom, ktorý bol pokrytý rôzne usporiadanými platňami a hrbolcami a vďaka ktorému sa dokázal brániť pred predátormi. Živil sa pravdepodobne nízko rastúcou vegetáciou.
Trans-X

Trans-X je kanadská synthpopová skupina z Montrealu, Quebec, Kanada. Je predovšetkým známa pre svoj hitový singel „Living on Video“, ktorý sa dostal do rebríčkov po celom svete.
Chesney Hawkes

Chesney Lee Hawkes (* 22. september 1971; Windsor, Berkshire, Anglicko) je anglický popový spevák, textár a príležitostný herec. Je najviac známy svojim singlom „The One and Only“ z roku 1991, ktorý dosiahol vrchol rebríčku v Spojenom kráľovstve a umiestnil sa v Top 10 v USA.
Chesney Hawkes už nezopakoval takýto úspech. V súčasnosti tvorí piesne pre iných umelcov ako napr. Tricky.
Ornitomímus

Ornitomímus (iné názvy: ornitomimus, ornithomimus; lat. "Ornithomimus") je rod dinosaura (presnejšie teropóda) z čeľade ornitomímovité/ornitomimy ("Ornithomimidae"). Žil v období vrchnej kriedy na území dnešnej Severnej Ameriky (západ USA a Kanady).
Opis.
Rovnako ako ďalší príslušníci taxónu Ornithomimosauria vykazoval ornitomímus trojprsté zadné končatiny, štíhle a dlhé predné končatiny a dlhý krk s relatívne malou, akoby „vtáčiou“ hlavou. Od ostatných zástupcov skupiny sa naopak líši veľmi štíhlymi a rovnými pazúrmi na všetkých končatinách a podobnou dĺžkou prstov aj zápästných kostí. Štruktúra predných končatín je veľmi podobná končatinám leňochoda, čo viedlo paleontológa H. F. Osborna k domnienke, že si tento dinosaurus pri obhryzovaní lístia obratne pridržiaval konáre. Ornithomimus dosahoval dĺžku asi 3,5 m, výšku asi 2,1 m a jeho hmotnosť sa pohybovala okolo 100 až 175 kg. Bol to bipedný (po dvoch nohách kráčajúci) dinosaurus celkovým vzhľadom veľmi podobný pštrosovi, avšak s výnimkou dlhého chvosta. Bol nepochybne veľmi rýchlym bežcom, ktorý dosahoval rýchlosť možno až okolo 80 km/h.
Systematika.
rod †ornitomímus/ornithomimus ("Ornithomimus"):
Často sa do rodu Ornithomimus zaraďujú aj všetky druhy, ktoré sa inak zaraďujú do rodu "†Dromiceiomimus".
V populárnej kultúre.
Tento rod sa objavuje napr. vo fiktívnom dokumente Prehistorický park z roku 2006. Tu je v takmer každej časti zobrazovaný ako stádové zviera, ktorého mláďatá sú operené. Ornitomímus sa ďalej objavil aj v množstve iných televíznych filmov a seriálov, napríklad Fantasia (1940), The Valley of Gwang (1969), Planet of Dinosaurs (1978) alebo snímku z IMAX T-Rex: Back to the Cretaceous (1998).
Anton Malatinský

Anton Malatinský (* 15. január 1920, Trnava – † 1. december 1992) bol slovenský futbalový záložník, slovenský tréner, v roku 2000 vyhlásený za Trnavčana 20. storočia in memoriam. Od 14. januára 1998 je po ňom pomenovaný trnavský futbalový štadión. Dňa 19.augusta 2016 mu pred vynoveným štadiónom nesúcim jeho meno odhalili sochu v nadživotnej veľkosti.
Klubová kariéra.
Ako futbalista hrával na pozícii pravého záložníka. Začínal v Rapide, pokračoval v TŠS Trnava, neskôr hrával aj za ŠK Slovan Bratislava (vtedajší Sokol NV), s ktorým získal dva tituly majstra ČSR (1950, 1951). V lige zohral 219 zápasov a dal 79 gólov. V rokoch 19531956 hral za Baník Handlovú, potom ešte krátko za Spartak Trnava (1956), avšak zranil sa a v polovici roka 1956 aktívnu kariéru ukončil. 
Reprezentačná kariéra.
Šesťkrát reprezentoval Slovensko a desaťkrát po vojne Česko-Slovensko (v rokoch 19481951), bol aj na MS 1954 vo Švajčiarsku. Po ukončení hráčskej kariéry sa stal trénerom.
Trénerská kariéra.
Už ako prvoligový hráč trénoval trnavských dorastencov a v roku 1948 sa jeho zverenci stali majstrami republiky. Zranenie kolena ho v roku 1956 definitívne prinútilo vzdať sa aktívnej hráčskej činnosti. Začal sa naplno venovať trénerstvu a prevzal mužstvo Spartaka Trnava. Na pozícii trénera s nimi získal 3x titul majstra ligy v rokoch 1968, 1972, 1973.
Ako tréner bol uznávaný ako vynikajúci stratég, skvelý pedagóg i psychológ, ktorý dokázal nielen vyhľadávať talenty a sformovať z nich majstrovské mužstvo, ale pri svojej práci nepotreboval žiadneho asistenta. 
Napriek pôsobeniam v zahraničí bol niekoľko rokov držiteľom rekordu v počte odtrénovaných ligových zápasov (538 stretnutí).
O jeho hráčskej i trénerskej kariére vyšla v roku 2015 kniha s názvom Predbehol dobu, ktorej autorom je Mojmír Staško.
Tarvis Williams

Tarvis Williams (* 22. január 1978, Maysville, Severná Karolína, USA) je americký basketbalista hrajúci od roku 2003 v európskych kluboch. Hrá na pozícii pivota, prípadne krídla. Je vysoký a váži .
Hráčske štatistické údaje.
Tato kapitola obsahuje štatistické údaje
Numulity

Numulity môžu byť:
Niva Kořenského potoka

Niva Kořenského potoka je prírodná rezervácia ev. č. 13494 neďaleko obcí Horní Vltavice a Strážný v okrese Prachatice. Oblasť spravuje Správa NP Šumava a CHKO Šumava.
Predmetom ochrany sú prechodové rašeliniská a trasoviská so všetkými ich súčasťami, najmä s ich vodným režimom, rastlinnými a živočíšnymi spoločenstvami a druhmi rastlín a živočíchov.
Pozri aj.
Dobročkovské hadce

Dobročkovské hadce sú prírodná rezervácia ev. č. 1573 v okrese Prachatice. Nachádzajú sa pozdĺž Křemžského potoka, neďaleko obce Ktiš. Rezervácia sa skladá z dvoch častí, z ktorých severovýchodná leží v CHKO Blanský les a juhozápadná už za hranicou CHKO. 
Predmetom ochrany sú svahové lúky na serpentinitovom podklade s typickou čiastočne suchomilnou a teplomilnou kvetenou − z ohrozených druhov to sú horček včasný český, ľalia zlatohlavá a vratička mesiačikovitá. Pozdĺž potoka rastú pobrežné jelšiny (jelša lepkavá, vŕba krehká), v ktorých podraste sa vyskytuje chránený druh prilbica rôznofarebná. Na ľavom brehu potoka sú vlhké lúky s radom chránených druhov rastlín − napríklad vstavačovec májový pravý, kosatec sibírsky a lazerník pruský.
The One and Only

„The One and Only“ je skladba napísaná Nikom Kershawom a nahral ju Chesney Hawkes. Skladba bola uvedená aj vo filme "Buddy's Song" z roku 1991. Film sa v Spojenom kráľovstve predával len mierne, ale skladba sa stala masívnym hitom a udržal sa 5 týždňov na 1. mieste v britskom rebríčku UK Singles Chart v marci 1991.
Inštitút pre dobre spravovanú spoločnosť

Inštitút pre dobre spravovanú spoločnosť (skrátene SGI - Slovak Governance Institute) je slovenská nestranícka, mimovládna nezisková organizácia, ktorá sa zameriava na rôzne verejné politiky a alokáciu verejných zdrojov na Slovensku. Organizácia bola založená v októbri 2001 a jej vznik podporil Stredoeurópsky inštitút pre ekonomické a sociálne reformy (INEKO). Jeho pracovníci sú členmi viacerých komisií na Ministerstve školstva Slovenskej republiky.
Inštitút sa vyjadruje k rôznym verejným politikám a iniciatívam a to hlavne v oblasti vzdelávania. Inštitút sa napríklad aktívne vyjadroval k reforme verejnej správy hlavne v oblasti výberových konaní pracovníkov verejnej správy. 
Ďalej sa vyjadruje k viacerým oblastiam verejnej správy, napríklad v oblasti reformy verejnej správy, v rámci ktorej navrhol zníženie počtu ministerstiev a štátnych tajomníkov ako základu pre komplexnú reformu verejnej správy.
Pravidelne pripomienkuje aj pripravenú legislatívu. 
Pracovníci Inštitútu sa tiež zapojili do analýzy výročných správ organizácií, ktoré sú podriadené orgánom centrálnej štátnej správy v spolupráci s Telekomunikačným úradom Slovenskej republiky.
Inštitút tiež zastrešuje dva projekty pracujúce s občianským aktivizmom na miestnej či celoštátnej úrovni:
Zlatý glóbus za najlepší celovečerný animovaný film

Zlatý glóbus za najlepší celovečerný animovaný film prvýkrát udelila Hollywoodska asociácia zahraničných novinárov ("HFPA") na 64. ročníku udeľovania cien v januári 2007.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Ak má film distribučný názov, je uvedený pod ním. Zoznam obsahuje filmy víťazné, zvýraznené tučne a na prvom mieste, a filmy nominované. Zahrnuté sú aj informácie o režiséroch víťazných diel. Hviezdička indikuje, že film bol nominovaný na Oscara, dve hviezdičky, že Oscara získal.
Pravidlá.
Animovaný film uchádzajúci sa o cenu by nemal byť kratší ako sedemdesiat minút a nemal by obsahovať viac ako 25% hraných scénok. Pokiaľ sa bude kvalifikovať osem a menej filmov, cena nebude udelená. Snímky sa v tom prípade môžu uchádzať o cenu v hlavnej kategórii "Najlepší film" ("dráma" alebo "komédia / muzikál"). Kategória mala limit troch nominácií. Časom sa pravidlá menili a do roku 2011 určili, že pokiaľ sa nebude do finále kvalifikovať viac ako dvanásť filmov, budú nominované len tri snímky. V opačnom prípade ich môže byť päť.
Pred rokom 2007 sa do finále prebojovalo desať animovaných filmov a získali nominácie alebo dokonca výhru v kategórii Zlatý glóbus za najlepší film (komédia/muzikál). Šlo o tieto diela:
City aréna Prievidza

City aréna Prievidza, do roku 2009 pôvodne Viacúčelová športová hala, bola postavená v roku 1977 ako združená investícia ULB š.p. Prievidza a mesta Prievidza. Išlo v tom čase o jednu z najmodernejších športových hál na území Česko-Slovenska. Pre rozvíjajúci sa basketbal, zápasenie a gymnastiku sa na veľa rokov stala domovským stánkom. 
Basketbal v Prievidzi.
Viacúčelová športová hala od začiatku pôsobila ako domáci stánok športového kolektívu regiónu Hornej Nitry. Basketbalisti BC Prievidza získali v športovej hale v rokoch 1989 a 1993 dva tituly majstrov Česko-Slovenska. A následne aj dva majstrovské tituly Slovenska v rokoch 1994 a 1995. V roku 1996 tu domáci basketbalisti dokázali zvíťaziť v európskej Superlige.
Rednex

Rednex je švédska techno/folk/bluegrassová skupina. Skupina sa stala populárnou vďaka ich najväčšiemu hitu „Cotton Eye Joe“. Hoci bola skladba extrémne populárna v Nemecku, kde si skupina drží rekord v najväčšom počte týždňov na 1. mieste v German Singles Chart s takými hitmi ako „Old Pop in an Oak“, „The Spirit of the Hawk“ a „Wish You Were Here“ -- „Cotton Eye Joe“ zostal jediným hitom skupiny Rednex v USA.
História.
Rednex bol pôvodne nápadom švédskych producentov Janne Ericsson, Örjan "Öban" Öberg a Pat Reiniz, ktorí sa rozhodli vyskúšať mixovať country hudbu s eurodance. V roku 1994 prepracovali klasickú folkovú pieseň „Cotton-Eyed Joe“ na dance pieseň, ktorú vydali v roku 1994 a mala obrovský medzinárodný úspech. Z viac ako 10 miliónov predaných kusov v 12 krajinách sveta bolo najmenej 41 zlatých ocenení a 5 európskych trojitých platinových ocenení. 25 týždňov sa skupina držala v nemeckom rebríčku. Ich singel „Fe Fi (The Old Man Died)“ bol vysielaný na otváracom ceremoniále svetových atletických majstrovstvách v Helsinkách a bol vysielaný po celom svete.